กรุงศรีออโต้ลุยปั๊มสินเชื่อ ขยับขายหุ้นกู้2หมื่นล้าน
กรุงศรีฯ ออโต้เล็งออกหุ้นกู้ 2 หมื่นล้านบาท ไตรมาส 3 รองรับการขยายสินเชื่อ
19 ส.ค. 2554

กรุงศรีฯ ออโต้เล็งออกหุ้นกู้ 2 หมื่นล้านบาท ไตรมาส 3 รองรับการขยายสินเชื่อ 
นายไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ ลีส หรือกรุงศรีออโต้ เปิดเผยว่า ขณะนี้บริษัทอยู่ระหว่างการเสนอคณะกรรมการบริษัทพิจารณาการออกหุ้นกู้ในวงเงินประมาณ 2 หมื่นล้านบาท อายุ 3 ปี วงเงิน 1 หมื่นล้านบาท และ 4 ปี วงเงิน 1 หมื่นล้านบาท
“คาดว่าจะสรุปได้ภายในสิ้นไตรมาส 2 ว่าจะสามารถออกได้เมื่อไหร่ อัตราดอกเบี้ยเท่าไหร่ เนื่องจากขณะนี้ยังอยู่ระหว่างการรอสถานการณ์ดอกเบี้ยให้มีเสถียรภาพมากกว่านี้ การออกหุ้นกู้ก็เพื่อเตรียมความพร้อมเรื่องเงินทุนในการปล่อยสินเชื่อเช่าซื้อ และสามารถได้ต้นทุนที่คงที่และสอดคล้องกับสินเชื่อเช่าซื้อที่ส่วนใหญ่อายุ 3-4 ปี” นายไพโรจน์ ระบุ
ทั้งนี้ ในช่วง 2 ปีที่ผ่านมา บริษัทได้ออกหุ้นกู้ไปแล้ว 2 หมื่นล้านบาท ซึ่งแบ่งเป็น 2 ล็อต โดยล็อตแรกวงเงิน 1 หมื่นล้านบาทนั้นจะครบอายุในเร็วๆ นี้ ดังนั้นจึงต้องออกหุ้นกู้ล็อตใหม่มาทดแทน และปกติแล้วบริษัทจะทำการออกหุ้นกู้เอง 2 หมื่นล้านบาท กู้ยืมจากธนาคารกรุงศรีอยุธยา 8 หมื่นล้านบาท 
สำหรับต้นทุนทางการเงินที่เพิ่ม บริษัทก็ได้ทำการขึ้นอัตราดอกเบี้ย 0.10-0.15% ไปแล้วเมื่อต้นเดือน พ.ค.ที่ผ่านมา ขณะที่การส่งมอบรถยนต์ที่ล่าช้าในขณะนี้ ซึ่งเป็นผลกระทบจากสึนามิญี่ปุ่น ไม่ได้ทำให้บริษัทต้องปรับเป้าหมายใหม่ โดยยังคงยึดเป้าสินเชื่อคงค้างสิ้นปีนี้ไว้ที่ 1.43 หมื่นล้านบาท เติบโต 20% แบ่งเป็นสินเชื่อรถยนต์ใหม่ 50% รถยนต์ใช้แล้ว 45% สินเชื่อรถมอเตอร์ไซด์ 5% ณ ปัจจุบันยอดสินเชื่อคงค้างอยู่ที่กว่า 130,000 ล้านบาท 
ล่าสุดได้ร่วมกับกองทุนบำเหน็จบำนาญข้าราชการ (กบข.) ในการให้สินเชื่อเพื่อการเช่าซื้อรถยนต์ และรถจักรยานยนต์สำหรับพนักงานและสมาชิก กบข.โดยได้รับสิทธิผ่อนนาน ปลอดเงินดาวน์ ไม่ต้องมีผู้ค้ำประกัน แถมได้ส่วนลดดอกเบี้ย0%ให้บริการผ่าน 34 สาขา และ 587 สาขาของธนาคารกรุงศรีอยุธยา 
นางสาวโสภาวดี เลิศมนัสชัย เลขาธิการ กองทุนบำเหน็จบำนาญข้าราชการ(กบข.) กล่าวว่า จากการสำรวจความต้องการของสมาชิก พบว่า ความต้องการสินเชื่อที่อยู่อาศัยเป็นอันดับ1 รองลงมาคือสินเชื่อเชื่อซื้อรถยนต์ และรถจักรยานยนต์ การร่วมมือครั้งนี้ถือว่าจะตอบสนองความต้องของสมาชิกกบข.ได้ และในอนาคตก็จะร่วมกันทำธุรกรรมอื่นได้อีก เนื่องกรุงศรีออโต้ และธนาคารกรุงศรีอยุธยา มีเครือข่ายสาขาทั่วประเทศ และเป็นผู้เชี่ยวชาญเรื่องสินเชื่เช่าซื้อ
นายไพโรจน์ กล่าวถึงกรณีสินเชื่อเช่าซื้อในระบบของปีนี้เชื่อว่าน่าจะอยู่ที่ประมาณ 5แสล้านบาท โดยเป็นสินเชื่อรถยนต์ใหม่ 3 แสนล้านบาท สินเชื่อรถยนต์ใช้แล้ว 1.5แสนล้านบาท และสินเชื่อรถจักรยานยนต์ 5 หมื่นล้านบาท ในขณะที่ยอดขายรถยนต์ใหม่ทั้งปีน่าจะเป็นไปตามเป้าหมายที่ 8.3 แสนคัน แม้ว่าราคาน้ำมันจะปรับตัวสูงขึ้น เหนือ 100 เหรียญสหรัฐต่อบาร์เรล เกิดสึนามิ ซึ่งกระทบต่อการส่งมอบรถยนต์ แต่เชื่อว่าไตรมาส34 น่าจะเข้าสูภาวะปกติได้ และในช่วงฤดูกาลเลือกตั้ง รถยนต์เชิงพาณิชย์ หรือรถกระบะ จะเป็นรถยนต์ที่ขายดี เพราะต้องใช้เพื่อการหาเสียง ประชาสัมพันธ์ ซึ่งถือว่าเป็นเรื่องปกติ 
“มุมมองของนักธุรกิจ อยากเห็นการเมืองมีเสถียรภาพ การยุบสภา เพื่อเลือกตั้งใหม่ กน่าจะทำให้การเมืองมีเสถียรภาพ เพราะมาจากเสียงประชาชน ส่วนนโยบายเศรษฐกิจ เชื่อว่าทุกพรรคก็คงต้องเน้นการกระตุ้นเศรษฐกิจระดับรากหญ้าอยู่แล้ว ซึ่งเป็นผลดีต่อการบริโภคของประชาชน และเป็นส่งเสริมให้เศรษฐกิจโดยรวมมีการขยายตัวได้มากกว่า 4%